ปรกติร้านนี้เป็นร้านที่ขาดไม่ได้เวลามาเที่ยวหัวหิน จะมาทานตอนกลางคืนวันเสาร์หรืออาทิตย์ จะได้ไปเดินตลาดซิคาด้าต่อ ผมอยากลองดื่มกาแฟอิลลี่ของทางร้านมากแต่กลัวนอนไม่หลับ ทราบมาว่าทางร้านเปิดขายอาหารเช้าด้วยตอน 9:00 เลยแวะมาลองดู สั่งทั้งชุดอาหารเช้า และแซนวิชมาลอง 2แบบ อาหารจานค่อนข้างใหญ่ ควรสั่งมาแชร์กัน ชุดอาหารเช้ามีไข่ไส้กรอกเบค่อน มาพร้อมกับขนมปังปิ้ง กาแฟดำและน้ำส้มคั้น ทุกอย่างคุณภาพเยี่ยม แต่ผมชอบแซนวิชขนมปังฝรั่งเศสกับแฮมชีสมากกว่า ส่วนกาแฟอิลลี่คุ้มค่าที่ได้ลองมาก รสนุ่ม อร่อยครับ